CELEX: 32017D0089
Language: da
Date: 2017-01-17 00:00:00
Title: Kommissionens gennemførelsesafgørelse (EU) 2017/89 af 17. januar 2017 om opstilling af den årlige prioritetsliste for 2017 med henblik på udformning af netregler og retningslinjer (EØS-relevant tekst. )

18.1.2017   
            
            
               DA
            
            
               Den Europæiske Unions Tidende
            
            
               L 14/14
            
         KOMMISSIONENS GENNEMFØRELSESAFGØRELSE (EU) 2017/89
   af 17. januar 2017
   om opstilling af den årlige prioritetsliste for 2017 med henblik på udformning af netregler og retningslinjer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 714/2009 af 13. juli 2009 om betingelserne for netadgang i forbindelse med grænseoverskridende elektricitetsudveksling og om ophævelse af forordning (EF) nr. 1228/2003 (1), særlig artikel 6, stk. 1,
   under henvisning til Europa-Parlamentets og Rådets forordning (EF) nr. 715/2009 af 13. juli 2009 om betingelserne for adgang til naturgastransmissionsnet og om ophævelse af forordning (EF) nr. 1775/2005 (2), særlig artikel 6, stk. 1, og
   ud fra følgende betragtninger:
   
               (1)
            
            
               Udviklingen og gennemførelsen af netregler og retningslinjer er vigtig, hvis det skal lykkes at integrere det indre marked for energi fuldt ud. Den tredje energipakke (3) har skabt en institutionel ramme for udviklingen af netregler med henblik på at harmonisere de tekniske, operationelle og markedsmæssige regler for el- og gasnettene, hvor det er nødvendigt. Med dette mål for øje arbejder Agenturet for Samarbejde mellem Energireguleringsmyndigheder (»ACER«), det europæiske net af transmissionssystemoperatører (»ENTSO«) og Europa-Kommissionen tæt sammen med alle relevante interessenter.
            
         
               (2)
            
            
               De områder, hvor der kan udvikles netregler, er anført i artikel 8, stk. 6, i forordning (EF) nr. 714/2009 og forordning (EF) nr. 715/2009. Til trods for muligheden for at udvikle netregler kan Kommissionen også beslutte at udarbejde retningslinjer på de områder, der er fastlagt i artikel 18, stk. 1, 2 og 3, i forordning (EF) nr. 714/2009 og i artikel 23, stk. 1, i forordning (EF) nr. 715/2009. Kommissionen bør i overensstemmelse med artikel 6, stk. 1, i forordning (EF) nr. 714/2009 og forordning (EF) nr. 715/2009 først fastlægge en årlig prioritetsliste over de områder, som skal medtages i udviklingen af netregler.
            
         
               (3)
            
            
               Harmoniserede gasregler om håndtering af kapacitetsbegrænsninger, kapacitetstildeling og balancering samt interoperabilitet og dataudveksling er allerede blevet vedtaget og offentliggjort de seneste tre år.
            
         
               (4)
            
            
               Harmoniserede elregler om kapacitetstildeling og håndtering af kapacitetsbegrænsninger, nettilslutning af produktionsanlæg, nettilslutning af distributionsanlæg, tilslutning af transmissionssystemer med højspændingsjævnstrøm og fremadrettet kapacitetstildeling er allerede blevet vedtaget og offentliggjort.
            
         
               (5)
            
            
               I den offentlige høring (4) støttede hovedparten af interessenterne prioriteringen af det allerede påbegyndte arbejde, og de påpegede vigtigheden af en ordentlig og velkoordineret gennemførelse af de vedtagne netregler og retningslinjer, således at interessenterne involveres på en struktureret måde. Hvad angår el støttede en række af interessenterne udarbejdelsen af regler vedrørende harmoniserede transmissionstarifstrukturer, regler vedrørende distribution af fleksibilitet og regler vedrørende driftsuddannelse.
            
         
               (6)
            
            
               For at kunne tage hensyn til interessenternes svar og fremtidige lovgivningsinitiativer i forbindelse med udformningen af energimarkedet, kombineret med det forhold at der kræves betydelige ressourcer fra alle relevante parter, herunder Europa-Kommissionen, ACER, ENTSO og interessenterne, til de forskellige foranstaltninger, der er nødvendige for at sikre fuld integration af det indre marked for energi, og til gennemførelsen af netregler og retningslinjer, er der ikke føjet nye områder til de årlige prioritetslister.
            
         
               (7)
            
            
               Idet der tages hensyn til konklusionerne fra Gasreguleringsforum 2016, arbejdes der i 2017 ikke med et ændringsforslag til netreglerne om interoperabilitet og dataudveksling, som indarbejder de vedtagne CEN standarder for gas med høj brændværdi (H-gas) (EN 16726:2015) —
            
         VEDTAGET DENNE AFGØRELSE:
   Artikel 1
   Ved denne afgørelse opstilles de årlige prioritetslister for 2017 med henblik på udvikling af netregler og retningslinjer for elektricitet og gas.
   Artikel 2
   Den årlige prioritetsliste for 2017 med henblik på udformningen af harmoniserede elregler er som følger:
   
               —
            
            
               regler om systemdrift (afslutning af Kommissionens vedtagelsesprocedure efter udvalgsafstemning i 2016)
            
         
               —
            
            
               regler om og procedurer for nødsituationer og reetablering (afslutning af Kommissionens vedtagelsesprocedure efter udvalgsafstemning i 2016)
            
         
               —
            
            
               regler om balancering (afslutning af Kommissionens vedtagelsesprocedure efter udvalgsafstemning i 2017).
            
         Artikel 3
   Den årlige prioritetsliste for 2017 med henblik på udformningen af harmoniserede gasregler er som følger:
   
               —
            
            
               regler vedrørende harmoniserede transmissionstarifstrukturer (afslutning af Kommissionens vedtagelsesprocedure efter udvalgsafstemning i 2016)
            
         
               —
            
            
               regler for en EU-dækkende markedsbaseret metode til tildeling af »nybygget« gastransmissionskapacitet (afslutning af Kommissionens vedtagelsesprocedure efter udvalgsafstemning i 2016).
            
         Artikel 4
   Denne afgørelse i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 17. januar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 211 af 14.8.2009, s. 15.
   
      (2)  EUT L 211 af 14.8.2009, s. 36.
   
      (3)  Den tredje energipakke består af Europa-Parlamentets og Rådets direktiv 2009/72/EF af 13. juli 2009 om fælles regler for det indre marked for elektricitet og om ophævelse af direktiv 2003/54/EF (EUT L 211 af 14.8.2009, s. 55), Europa-Parlamentets og Rådets direktiv 2009/73/EF af 13. juli 2009 om fælles regler for det indre marked for naturgas og om ophævelse af direktiv 2003/55/EF (EUT L 211 af 14.8.2009, s. 94), Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas og om ophævelse af direktiv 98/30/EF (EUT L 176 af 15.7.2003, s. 57), Europa-Parlamentets og Rådets forordning (EF) nr. 714/2009, forordning (EF) nr. 715/2009 og forordning (EF) nr. 713/2009 af 13. juli 2009 om oprettelse af et agentur for samarbejde mellem energireguleringsmyndigheder (EUT L 211 af 14.8.2009, s. 1).
   
      (4)  Svarene er offentliggjort på: https://ec.europa.eu/energy/en/consultations/consultation-establishment-annual-priority-lists-development-network-codes-and-0